El Seguici Petit de Reus canvia de dia
El Seguici Petit de Reus durant la Festa Major de Sant Pere d'aquest 2016.
La pluja d'aquest divendres a la tarda ha obligat a anul·lar el seguici
Actualitzada 26/09/2016 a les 19:33
Les intenses pluges que van afectar gran part de la demarcació de Tarragona aquest divendres van tenir molt protagonisme a Reus. Tant va ser així, que el Seguici Petit, programat en el marc de les festes de Misericòrdia d'aquest 2016 aquest divendres dia 23 a partir de les 6 de la tarda pels carrers més cèntrics de la ciutat, va haver de ser suspès.
Però els més petits i petites de Reus no es quedaran sense el seu Seguici. Aquest ha canviat de data, i finalment es durà a terme divendres dia 30 de setembre a les 6 de la tarda, fet que allargarà les festes una setmana més.
Pel que fa als actes d'aquest dissabte, de moment es preveuen amb total normalitat, ja que el dia ha començat ben assolellat. D'aquesta manera, els vermuts programats per dissabte al matí tindran lloc tal i com havia estat establert, mentre que durant la tarda i vespre serà el torn del Seguici Festiu, de la Diada Castellera i de la Cercavila del Masclet, així com de les diverses revetlles programades per la nit.